# ...aitortzera nua zer gertatzen dan...

* «...aitortzera nua zer gertatzen dan... »
* 1/
* Milla urte eta bederatzireun
* ogeitabatgarrenian,
* aitortzera nua zer gertatzen dan
* gure Euskalerri maitian:
* axeri asko sartu zaizkigu
* gure ardiyen tartian,
* zaitu deitzagun gure arkumiak
* danak galdu ez deitian.
* 2/
* Arrazoi gabe makiñatxo bat
* egiten dira kejatu,
* beren denporan lanian asko
* ez diradenak nekatu;
* ez dakite ondo projimo asko
* nola egiten diran saiatu,
* okasiyuak jartzen ai gabe
* egon leitekez kontentu.
* 3/
* Projimo asko ezagutzen ditut,
* ez dute egin nai lanikan;
* negar gogorrak gauza orretxek
* ekarriko dizkigu oraindikan;
* zori gaiztuan askok biotzak
* dauzkagu usteldurikan,
* borondatia galdu ezkero
* ez dago gauza onikan.
* 4/
* Denpora baten bañon obeki
* orain danok gera bizi,
* aitortzen det nik gauza batzuek
* egin ditudalako ikusi;
* bañan geiegi arrotu gera,
* oraiñ iñor eziñ ezi;
* gorputzak ondo jazten ditugu,
* animak oso itxusi.
* 5/
* Gazte askorik ikasi nuan
* mendian egiten ikatza,
* egunian bi aldiz jaten genduan
* talua eta baba beltza;
* aiek laguntzeko usatzen genduan
* urturik zerrian gantza,
* udara~aldia bukatutzian
* egiten genduan kobrantza.
* 6/
* Asko jakiñak gerala uste ta
* ezertxo're ez dakigunak,
* subien gisan zitaldu gaitu
* maisu txar askon esanak;
* bire zuzen bat bakarrik dago,
* Jesusek jarri ziguna,
* aditu zagun biotzetikan
* bere ministruen esana. (1)
* (1) Bertso-paperak: beren.
* 7/ Nai baldin badegu ondo ikasi
* badauzkagu maisu onak,
* beren izenak ez nua esatera,
* beltzez jantzitzen diranak;
* Jesukristoren dotrina guri
* erakusteko daudenak,
* oien bitartez mundu onetan
* egiten dira gauza onak.
* 8/
* Bere agonian aitortu zigun
* zedukala egarria,
* konsejua da guziontzako
* izateko errukia;
* zitalkerian ez ibiltzeko
* galdurik gure fedia,
* gure biotzak xamurtutzia
* badaukagu premia.
* 9/
* Jesus maitiak bere eriotzan
* negarrez esan zigun itza,
* erreza dala ustegatikan,
* konprenditzen oso gaitza;
* beste dotrinak ikasi eta
* zitaldu zaigu biotza,
* bere egarriak esan nai digu (2)
* danori miserikordia.
* (2) Bertso-paperak: digun.
* 10/
* Konseju ori onenian
* askok daukate goguan,
* orregatikan gauza on asko
* egiten dira munduan;
* miserikordia orrek esan nai zun,
* artu zazute goguan,
* ortxen daukagu etxe santua
* Loiolako onduan.
* 11/
* Etxe ortara nor juaten diran
* orain egingo det galdetu:
* asko gaztetan alperkerian
* egin ziradenak oitu,
* beren gerriak batere lanian
* ez dituztenak nekatu;
* pozak txoratzen biar luteke egon
* eta egiten dira kejatu.
* 12/
* Beste batzuek ortxen dauzkagu
* jator saiatu diranak:
* lanik txarrenak egin dituzte
* basarritar, pioi eta argiñak;
* orra gizonak oso konforme
* arrazoia daukatenak,
* oiek dirade Kristoren dotrina
* ondo ikasi zutenak.
* 13/
* Etxe santu orretan badaduzkagu
* fede oneko enfermerak,
* nazkatzen ez diranak garbitutzia
* projimuaren karkaxak;
* seme eta alabak nazkatzen gera
* geradelako eskaxak,
* Jesusen llagak aztu zaizkigu
* eta usteldu zaizkigu biotzak.
* 14/
* Ez baditugu sendatu nai
* gure projimuaren miñak,
* alper-alperrik esango degu
* gerala asko jakiñak;
* nik egin ditut aspalditxuan
* gauza batzuen esamiñak:
* korputz eta anima salbatuko gaitu
* Jesukristoren dotriñak.
* 15/
* Projimo askok aitortzen dute
* ero aundi bat naizena,
* orain geiagok ezagutziagatik
* aitortuko det izena:
* gorroturikan mundu onetan
* iñorentzat ez detena,
* ni naiz Eusebio eta, Mugertza,
* Mendaron jaio nitzana;
* agur danori, urren artian,
* barkatu gaizki esanak.
* Bertso-papera, «Imp. J. Díaz. - lrún», Errenteriko Enrike Elizetxea zanaren bertso-bildumatik